AKADEMIK V. VOHIDOV XOTIRASINI ABADIYLAShTIRISh TO‘G‘RISIDA

O‘zbekiston Tibbiyot Fani rivojlanishiga qo‘shgan ulkan hissasini hisobga olib, o‘zbek jarrohlik maktabining asoschilaridan biri akademik Vosit Vohidov xotirasini abadiylashtirish maqsadida Vazirlar Mahkamasi qaror qiladi:
 1. O‘zbekiston Respublikasi Sog‘liqni saqlash vazirligi va tibbiyot jamoatchiligining Respublika jarrohlik ilmiy markaziga akademik V. Vohidov nomini berish haqidagi taklifi ma’qullansin.
 2. Toshkent shahar hokimligi va Madaniyat ishlari vazirligi, Sog‘liqni saqlash vazirligi bilan birgalikda ikki oy muddatda Respublika jarrohlik ilmiy markazi binosiga akademik V.Vohidov siymosi tushirilgan memorial lavha o‘rnatsinlar.
 3. Toshkent shahar hokimligi poytaxt ko‘chalaridan biriga akademik V. Vohidov nomini berish masalasini ko‘rib chiqsin.
 4. O‘zbekiston Respublikasi Sog‘liqni saqlash vazirligi va Fanlar akademiyasi har yili Respublika jarrohlik ilmiy markazida jarrohlikning dolzarb masalalari bo‘yicha “Vohidov o‘qishlari” — Respublika ilmiy-amaliy anjumanini o‘tkazsinlar.
 5. Ushbu qarorning bajarilishini nazorat qilish Vazirlar Mahkamasining Ijtimoiy masalalar va madaniyat bo‘limiga yuklansin.